Rush Hour 2

Rush Hour 2 er en amerikansk action-komedie fra 2001. Regissør var Brett Ratner, og manus ble skrevet av Jeff Nathanson. Filmen er en oppfølger til filmen Rush Hour fra 1998, og har Jackie Chan og Chris Tucker i hovedrollene. En oppfølger, Rush Hour 3, kom ut i USA den 10. august 2007.

Sammendrag 
Etter hendelsene fra Rush Hour er LAPD-etterforsker James Carter (spilt av Chris Tucker) i Hong Kong på besøk hos sin venn, Lee. Ferien deres blir satt på vent når en bombe ved ett amerikansk konsulat dreper to undercover-agenter fra U.S. Customs Service. Lee får i oppdrag å løse saken, og oppdager at hans avdøde fars kollega fra politiet, Ricky Tan, på en eller annen måte var involvert. Lee og Carter forsøker å avhøre Ricky, nå leder for de Kinesiske triader, noe som resulterer i et slagsmål mot livvaktene hans. Secret Service, ledet av agent Sterling, og politiet i Hong Kong begynner å krangle om sakens jurisdiksjon.

Lee sitt kontor blir bombet og Lee, uvitende om at Carter allerede har forlatt bygningen, tror at Carter har dødd i eksplosjonen. Men de møtes igjen på Rickys yacht. Lee og Carter konfronterer Ricky Tan, som påstår at han blir utsatt for en sverte-kampanje fra fiendene sine og han ber om beskyttelse hos politiet. Men Ricky blir skutt og drept Hu Li som var ansatt ved politiet i Hong Kong, og morderen slipper unna. Agent Sterling holder Lee personlig ansvarlig for Rickys død, og beordrer Lee vekk fra saken. Carter blir beordret tilbake til Los Angeles, men han overbeviser Lee om å reise til USA sammen med ham. Carter forsikrer Lee om at enhver stor kriminell operasjon har en rik mann bak seg; i dette tilfellet mener Carter at den egentlig skyldige var Steven Reign, en milliardær som eier ett stort hotell i Los Angeles, som oppførte seg mistenkelig ved Rickys yacht-fest.

Carter og Lee oppdager at Isabella Molina, som Carter tidligere møtte ved Rickys yacht nettopp har mottatt en levering fra Hu Li - morderen som drepte Ricky. Carter og Lee tror pakken er en annen bombe, og de forsøker å gripe inn. Men Molina avslører at hun egentlig arbeider undercover for Secret Service, og hun forsøker å avsløre Steven Reigns hvitvasking av store mengder 100 dollar-sedler. Lee og Carter besøker Kenny, en tidligere kriminell som driver med ulovlig gambling ved sin kinesiske restaurant. Han forteller dem om en kunde som har et mistenkelig store beløp bestående av hundre dollar-sedler. Carter bekrefter at dette er Reigns falske sedler. De sporer pengene til en bank, hvor de blir tatt til fange av Hu Li. De blir tatt med til Las Vegas i en lastebil eid av triaden, men Lee og Carter klarer å flykte. De innser at Reign hvitvasker pengene sine gjennom hans nye Casino.

Ved casinoet finner Molina og Lee utstyret som ble brukt til å trykke de falske pengene. Carter skaper en distraksjon for å hjelpe Lee å snike seg forbi sikkerhetsvaktene. Molina forsøker å arrestere Hu Li, men hun blir skutt. Lee setter i gang eksplosiver som detonerer, og hele kasinoet blir evakuert. Carter slåss mot Hu Li, men Lee følger etter Ricky. Reign forbereder seg på å stikke av, men Ricky stikker ham med en kniv og dreper ham. Lee og Carter konfronterer Ricky, som innrømmer å ha drept Lee sin far. I den påfølgende slåsskampen faller Ricky til sin død, når Lee sparker ham ut av et vindu. Lee og Carter klarer å komme seg unna med en provisorisk løypestreng, men Hu Li dør i en eksplosjon. Senere, ved en flyplass, takker Molina dem for samarbeidet med saken, og hun kysset Lee. Carter avslører det store beløpet han vant ved kasinoet, og Lee og Carter reiser sammen til New York City.

Rolleliste 
 Jackie Chan som etterforsker Lee
 Chris Tucker som etterforsker James Carter.
 Roselyn Sánchez som agent Isabella Molina.
 John Lone som Ricky Tan.
 Alan King som hotell-eier Steven Reign.
 Harris Yulin som agent Sterling.
 Zhang Ziyi som Hu Li.
 Don Cheadle som Kenny.

Referanser

Eksterne lenker 
 

Actionkomedier fra USA
Filmer fra 2001
Engelskspråklige filmer
Oppfølgerfilmer